internet vaartha 194 Views
ముంబై : కేంద్ర బడ్జెట్‌ప్రకటించిన తర్వాత బిఎస్‌ఇ 500 జాబితాలో 90శాతం కంపెనీల షేర్లు   ఆశించిన స్థాయిలో రిటర్నులు సాధించాయి. గడచిన నాలుగు ట్రేడింగ్‌లలో మరింతగా లాభాలు ఆర్జించినట్లు కనిపిస్తోంది. మొత్తం బిఎస్‌ఇ-500 జాబితాలో 466 స్టాక్స్‌గత నెల 29వ తేదీనుంచి 42శాతం మేర ర్యాలీతీసాయి. బిఎస్‌ఇ సెన్సెక్స్‌ 1644 పాయింట్లు మెరుగుపడి 7.15 శాతం లాభ పడింది. ఇదంతా కేవలం గడచిన నాలుగు ట్రేడింగ్‌ లలోనే జరిగిందంటే అశ్చర్యకరంగా ఉంది. ఈనెల 4వ తేదీ సెన్సెక్స్‌ 24,646 పాయింట్లు నమోదు చేసింది. మొత్తం 466 స్టాక్స్‌కు సంబంధించి సుమారు 253 స్టాక్స్‌ 7.2శాతం కంటే ఎక్కువ పెరిగాయి. మరో 170 కంపెనీల స్టాక్స్‌ పదిశాతం, 23 కంపెనీల స్టాక్స్‌ 20శాతం చొప్పున పెరిగి  నట్లు అధ్యయనంలో తేలింది. ఆర్థిక లోటును కట్టడిచేసి జిడిపిలో 3.5శాతా నికి తెస్తామని ఆర్థిక మంత్రి బడ్జెట్‌ ప్రసంగంలో స్పష్టంచేయడం, జిఎస్టీ అమలుకు అన్నిరకాల చర్యలు తీసుకుంటున్నట్లు చేసిన ప్రకటనలే ఇందుకు దోహదం చేసాయి. అంతేకాకుండా సెంట్రల్‌ బ్యాంకు ఆర్‌బిఐ కూడా వచ్చే సమీక్షలో వడ్డీరేట్లను కుదిస్తుందన్న అంచనా లు కూడా ఉన్నాయి. ఏప్రిల్‌ ఐదవ తేదీ ద్రవ్య విధాన సమీక్ష నిర్వహించాల్సి ఉంది. విదేశీ ఇన్వె స్టర్లు  మార్కెట్లలో5834 కోట్ల రూపాయలు పెట్టు బడులు పెట్టారు. మార్చి మొదటిమూడు రోజుల్లోనే 860 మిలియన్‌ డాలర్లు పెట్టుబడులు వచ్చాయి. దీనితోరెండు బిలియన్‌ డాలర్లవరకూ వెనక్కు వెళ్లిన పెట్టుబడులను కొంతవరకూ నిలుపుకోగలిగినట్ల యింది. వ్యక్తిగతస్టాక్స్‌పరంగాచూస్తే బిఎస్‌ఇ 500 షేర్లు 40 శాతం పెరిగాయి. మార్క్‌సన్స్‌ ఫార్మా, ఐనాక్స్‌విండ్‌, ఇండియన్‌ బ్యాంకు, సువెన్‌ లైఫ్‌ సైన్సెస్‌, హెచ్‌ఎంటి, ఎడెల్విసిస్‌ ఫైనాన్షియల్‌ సర్వీసెస్‌ కూడా 25నుంచి 37శాతం వరకూ పెరిగాయి. ఇక వడ్డీరేట్ల ప్రభావితం అయ్యే రంగాలు రియల్‌ ఎస్టేట్‌, బ్యాంకింగ్‌రంగానికి సంబంధించి 11శాతం చొప్పున పెరిగాయి. మెటల్‌, కేపిటల్‌ గూడ్స్‌ రంగాలు పదిశాతం, 9.5శాతం చొప్పున లబిపొందాయి. వడ్డీరేట్ల ప్రభావంతో ఈ రంగాల షేర్లు పెరిగినా యూరోపియన్‌ సెంట్రల్‌బ్యాంకు నిర్ణయాలపై వేచి చూడాల్సి ఉందని, వడ్డీరేట్లపై ఫెడ్‌రిజర్వు ఓపెన్‌ మార్కెట్‌ కమిటీ మార్చి మధ్యస్తంలో సమావేశం నిర్వ హించనున్నది. అమెరికా ఆర్థిక గణాంకాల ఆధారంగా ఫెడ్‌ రిజర్వు వడ్డీ రేట్లను పెంచాలా వద్దా అన్నది నిర్ణ యిస్తుంది. ఈ రెండు బ్యాంకుల నిర్ణయాలే వచ్చే ద్రవ్యవిధాన సమీక్షలో ఆర్‌బిఐ వడ్డీరేట్ల సవరణలకు కీలకం అవుతుంది. అందువల్లనే రిజర్వు బ్యాంకు కూడా యూరోపియన్‌ సెంట్రల్‌ బ్యాంకు, ఫెడ్‌రిజర్వుల నిర్ణయాలను ప్రామాణికంగా తీసుకుంటున్నట్లు తెలుస్తోంది. రానున్న కాలంలో ఐటి, ఫార్మారంగ షేర్లు వినియోగ రంగ ఉత్పత్తులు ఎఫ్‌ఎంసిజి కేటగిరీ మరింతగా ముందుకు కదులుతాయన్నది అంచనా. వీటితోపాటు రియాల్టీరంగానికి సంబంధించి భవన నిర్మాణ సామగ్రి కంపెనీలు, ఎరువులు వంటివి అధిక లాభాలు ఆర్జిస్తాయన్నది అంచనా.